হজরত আবুবকর (রা.)-এর অসিয়ত : আমার পরে হজরত উমর (রা.)-কে তোমাদের জন্য খলিফা নিযুক্ত করে গেলাম। সুতরাং তাঁর কথা শুনবে এবং তাকে মান্য করবে। আমি তো শুধু তোমাদের জন্য কল্যাণেরই ইচ্ছে করেছি। আমি তো গায়েব সম্পর্কে কিছুই জানি না৷ তবে জুলুমকারী সম্পর্কে অচিরেই স্পষ্ট হয়ে যাবে। ইন্তেকালের কিছুক্ষণপূর্বে বললেন, ‘আমার ব্যবহৃত এই চাদরদুটো হেফাজত করে রাখবে। আমার মৃত্যুর পর ধুয়ে তাতেই আমায় দাফন করবে। কারণ মৃত ব্যক্তির চেয়ে জীবিত ব্যক্তি নতুন কাপড়ের প্রতি বেশি মুখাপেক্ষী। আমার গোসল যেনো দেয় আমার প্রিয়তমা স্ত্রী আসমা।